മല്ലാടി ബ്രദേഴ്സ്

മല്ലടി ശ്രീരാംപ്രസാദ് (ജനനം: ജൂൺ 12, 1971) മല്ലടി രവികുമാർ (ജനനം: ഏപ്രിൽ 21, 1973) എന്നീ കർണ്ണാടകസംഗീതജ്ഞരാണ് മല്ലാടി ബ്രദേഴ്സ് എന്നറിയപ്പെടുന്നത്. മുത്തച്ഛനായ മല്ലടി ശ്രീരാമൂർത്തി പിതാവ് മല്ലടി സൂരി ബാബു എന്നിവരുടെ കീഴിൽ അവർ സംഗീതപഠനം ആരംഭിച്ചു. തുടർന്ന് ശ്രീപദ പിനാകപാണി, നെടുനൂരി കൃഷ്ണമൂർത്തി, വൊലെറ്റി വെങ്കിടേശ്വരുലു എന്നിവരുടെ കീഴിൽ പഠിച്ചു. 

കച്ചേരികളിൽ ആലപിക്കാൻ കർണാടകസംഗീത രചനകളുടെ ഒരു വലിയ ശേഖരം തന്നെ ഇവർ സ്വായത്തമാക്കിയിട്ടുണ്ട്. ആലാപനത്തിലും ത്യാഗരാജകൃതികൾ അവതരിപ്പിക്കുന്നതിലും ഇരുവരും മികവ് പുലർത്തുന്നു. കർണ്ണാടകസംഗീതം ജനകീയമാക്കുന്നതിനുവേണ്ടി അപൂർവ രാഗങ്ങളും രചനകളും ഇവർ കച്ചേരികളിൽ ആലപിക്കാറുണ്ട്.

 അവലംബം 



വർഗ്ഗം:കർണ്ണാടകസംഗീതജ്ഞർ